Maider Oleaga

[thumb | [Maider Oleaga (erdian), albo banatan bere *Kuartk Valley* dokumentalaren gaia den *Algo mas que morir* filmeko bi zuzendariak dituela (Jose Luis Murga, ezkerrean; Oier Martinez de Santos, eskuinean).]]

**Maider Oleaga** (Bilbo, Bizkaia, 1976)  dokumental-zuzendaria eta gidoilaria da.

## Bizitza 
Maider Oleaga Bilbon jaio zen 1976an. Ikus-entzunezko Komunikazioan lizentziatu zen Nafarroako Unibertsitatean, eta zinema-zuzendaritzan diplomatu zen ECAMen, Madrilgo Erkidegoko Zinematografia eta Ikus-entzunezko Eskolan. 2015ean, Euskal Herriko Unibertsitateko (UPV/EHU) Ikasketa Feminista eta Generoko Masterra egin zuen. 

## Ibilbidea 
Oleaga, batez ere, Espainian eta Mexikon dokumentalak zuzentzen, gidatzen eta egiten aritu da, azken herrialde horretan zazpi urtez bizi izan baitzen. Film luzeen zuzendaritza-taldean ere egin du lan, hala nola *La pilota vasca*. *La piel contra la piedra*, *Entre dos mundos*. *La historia de Gonzalo Guerrero*, *The Fifth Patient* eta *Apokalipto-*n.

*Amaren Ideia* (La idea de mi mamá) izan zen bere lehen film luze dokumentala, Espainiako Gerra Zibileko hiru emigranteren erretratua, 71 urte ondoren etxera itzultzen direnak. *Paso al límite* (*Muga* deitzen da pausoa) filmarekin, Oleaga Elbira Zipitriaren irudira hurbiltzen da, frankismoaren garaian bere etxea, Donostiako alde zaharrekoa, ikastola klandestino bihurtu baitzuen. Filma Gijongo Nazioarteko Zinemaldian aurkeztu zen. eta Donostiako Nazioarteko Zinemaldian.

2021ean, *Kuartk Valley* dokumentala aurkeztu zuen Zinemaldian; Arabako Kuartangon egin zen *Algo más que morir* westerna (oso-osorik Euskal Herrian egindako lehendabiziko westerna) filmatzeko lanen intrahistoria da. Maider Oleagak Euskal Gidoigileen Elkartea saria irabazi zuen, Donostiako Zinemaldian Euskal Herriko ekoizpeneko fikziozko film luze onenaren saria.

*Neoi argi ederrenean* bere film laburra Joseba Sarrionandiaren literaturan oinarrituta sortutako *Gure Oroitzapenak* *(Destierros)* film kolektiboaren parte izan zen. 2021ean *Kinka* film laburra estreinatu zuen ZINEBIn, Bilboko Dokumentalen eta Film Laburren Nazioarteko Jaialdian, eta euskal gidoi onenaren SGAE Fundazioa Saria irabazi zuen. 2022an Malagako Zinemaldian eta Bartzelonako D'A Zinemaldian aurkeztu zuen Kimuak euskal film laburren katalogoan hautatua izan zen Irrits (*Thristak*).

## Lanak 
* *La muerte de Sardanápalo,* 2001
* *Amaren Ideia,*  2010
* *Sitios prestados al aire,* 2011
* *Esperanza* (2012)
* *Iragan Gunea Berlin*, 2016
* *Verabredung*, 2017
* *Muga deitzen da pausoa*, 2018
* *Ikusmugak*, 2020
* *Kuartk Valley,* 2021
* *Kinka*, 2021
* *Irrits*, 2021

## Sariak eta aintzatespenak 
* Arabako Guardiako 6. Zinemaldian zuzendari onenaren saria jaso zuen,*La muerte de Sardanápalo* lanagatik
* Argazki onenaren aipamena Zaragozako 7. Zinemaldian (FCZ), Espainia. Argazki Onenaren Aipamena: Sarah (Mirándote)
* Michoacana ataleko lan onenaren saria Moreliako Nazioarteko 8. Zinemaldian (FICM), *Amaren Ideia* lanagatik.
* Lehen saria SEMINCIko Doc España atalean, Veraberredung dokumentalagatik.
* Urrezko Izurde Saria, Austriako 1. Cannes Corporate Media & TV Awards-eko Dokumental Etnografiko eta Soziologikoaren kategorian, *Amaren Ideia* (La idea de mi madre) lanagatik.
* Mexikoko Zinematografia Institutuko (IMCINE) 11. Film Laburren Lehiaketa Nazionalaren lehen saria, *Sitios prestados al aire* lanagatik
* Aipamen berezia Huelvako 37. Zinema Iberoamerikarreko Jaialdian, *Sitios prestados al aire* lanagatik
* Euskal Gidoigileen Elkartearen saria Donostiako Nazioarteko Zinemaldian, *Kuartk* Valleyren eskutik.
* Euskal Zinemaren Irizar Sariaren aipamen berezia *Kuartk Valley* Donostiako Nazioarteko Zinemaldian
* SGAE Fundazioaren Saria euskal gidoi onenari, ZINEBIn, *Kinka* fikziozko film laburragatik.
* Huhezinema 2023 Jaialdiaren Huhezima Saria, Irrits lanagatik.
* EHU Kultura saria Bilboko Caostica jaialdian, Irrits lanagatik.

## Ikus, gainera
* Dokumentalak Euskal Herrian

## Erreferentziak 
## Kanpo estekak 
* Entrevista a Maider Oleaga
* Maider Oleaga en Vimeo